ფირვალდშტეტიშ ტობა

ფირვალდშტეტიშ ტობა ( ლუცერნიშ ტობა) — ტობა შვეიცარიაშ ცენტრალურ ნორთის, ალპეფიშ კართეს. ტობა დინორე გვალეფოშქაშე ტექტონიკურ ქვიბის, ნამუშ ქვინჯი ჯვეში ჯიშთეფშე რე მოტაბაკელი. ტობა ზუღაშ დონეშე 434 მ სიმაღალას იდვალუაფჷ. ტობაშ ფართობი — 114 კმ². მაქსიმალური სიტომბა — 214 მ. წყარიშ ნტირა — 11.8 კმ³. ტობაშ წყარპიჯიშ დიდი ნორთი კვათირო იმაღალებჷ გვალეფიშჸურე — 1500 მ სიმაღალაშახ. ელმოლშე ტობას გვალეფი ომძღჷ. ტობაშ ლანდშაფტი სქვამი რე. ტობაშ მუკი-მუკი ომძღჷ პილატუსიშ დო რიგიშ გვალეფი. ტობას მეურს წყარმალუ როისი. თაშნეშე ინმაკათუ როისიშ ღანჩოშ მუსხირენი მორჩილი ნადუ. ტობა აკმოდირთჷ ოთხი ღანჩოშე, ნამუეფით ართიანწკჷმა მერსხილი რე ინწრო (1 კილომეტრშახ) საროტეფით.

ზარხულს წყარიშ დონე იძინანს, ნამუთ გოპიჯალაფირი რე გვალეფს ჯიშთეფიშ წირადუათ. წყარი უჯიმოლი რე, ფერო მოცაშფერე. 1601 წანას მოხვალამირ ჭყანიერ დიხაშნწალუაქ ტობას ცუნამი გჷმიჭანჷ, რეღმეფიშ სიმაღალაქ 4 მეტრის მიოჭირინჷ.1601 წანაშ ცუნამი  Staatsarchiv Luzern ტობა სანიშოლი რე. გოვითარაფილი რე ჩხომჭოფუა. ტობას ხე კალმახა. ტობაშ წყარპიჯის მიარე კურორტი რე, თინეფს შქას ლუცერნი (ტურიზმი).

თაშნეშე ქოძირით
 შვეიცარიაშ ტობეფიშ ერკებული

რესურსეფი ინტერნეტის

სქოლიო

კატეგორია:შვეიცარიაშ ტობეფი